આવી જ રીતે ભારતે વન-ડે ક્રિકેટ પ્રત્યે પણ ઉદાસીન વલણ અપનાવ્યું હતું. 1971માં વન-ડે ક્રિકેટનો પ્રારંભ થયો હતો. શરૂઆતના સમયમાં ભારત ઘરઆંગણે ઈંગ્લેન્ડ, ઓસ્ટ્રેલિયા, પાકિસ્તાન અને વેસ્ટ ઈન્ડિઝ જેવી ટીમોની યજમાની કરતું હતું અને ત્યારે ફક્ત ટેસ્ટ શ્રેણી જ રમાડવામાં આવી રહી હતી. તેમાં વન-ડે શ્રેણીને સામેલ કરવામાં આવી ન હતી. બોર્ડનું કહેવું હતું કે આઈસીસી વન-ડે ક્રિકેટની સફળતાને લઈને ઉત્સાહિત નથી તો પછી શા માટે રમાડવી જોઈએ. જોકે, ત્યાં સુધી બે વન-ડે વર્લ્ડ કપ પણ રમાઈ ચૂક્યા હતા. પરંતુ બાદમાં ભારતે વન-ડે રમવાની શરૂઆત કરી અને હાલ સ્થિતિએ છે કે ભારત 939 મેચ સાથે વિશ્વમાં સૌથી વધુ વન-ડે મેચ રમનારો દેશ છે.